C 281/8
RO
Jurnalul Oficial al Uniunii Europene
22.7.2022
Notificare prealabilă a unei concentrări (Cazul M.10718 - KINGSPAN / ONDURA) Caz care poate face obiectul procedurii simplificate (Text cu relevanță pentru SEE)
(2022/C 281/06) 1.
La data de 14 iulie 2022, Comisia a primit, în temeiul articolului 4 din Regulamentul (CE) nr.
139/2004 al Consiliului (1), o notificare a unei concentrări propuse.
Notificarea vizează următoarele întreprinderi: — Kingspan Group Limited („Kingspan”, Regatul Unit), controlată de Kingspan Group Plc (Regatul Unit); — Ondura SAS („Ondura”, Franța), controlată indirect de Naxicap Partners.
Kingspan dobândește, în sensul articolului 3 alineatul (1) litera (b) din Regulamentul privind concentrările economice, controlul unic asupra întregii întreprinderi Ondura.
Concentrarea se realizează prin achiziționare de acțiuni.
2.
Activitățile economice ale întreprinderilor respective sunt următoarele:
— Kingspan își desfășoară activitatea la nivel mondial în următoarele sectoare: fabricarea de panouri de tip sandwich, soluții în materie de izolație, iluminat și aerare, apă și energie, sisteme de circulație a aerului pentru centre de date și pardoseli; — Ondura își desfășoară activitatea la nivel mondial în următoarele sectoare: fabricarea și furnizarea de acoperișuri ușoare și soluții de impermeabilizare pentru acoperișuri înclinate și plane, plăci transparente și translucide din material plastic, accesorii și produse complementare. 3.
În urma unei examinări prealabile, Comisia Europeană constată că tranzacția notificată ar putea intra sub incidența Regulamentului privind concentrările economice.
Cu toate acestea, nu se ia o decizie finală în această privință.
În conformitate cu Comunicarea Comisiei privind o procedură simplificată de analiză a anumitor concentrări în temeiul Regulamentului (CE) nr.
139/2004 al Consiliului (2), trebuie precizat că acest caz poate fi tratat conform procedurii prevăzute în comunicare.
4.
Comisia invită părțile terțe interesate să îi prezinte eventualele observații cu privire la operațiunea propusă.
Observațiile trebuie să parvină Comisiei în termen de cel mult 10 zile de la data publicării prezentei.
Trebuie menționată întotdeauna următoarea referință: M.10718 - KINGSPAN / ONDURA Observațiile pot fi trimise Comisiei prin e-mail, prin fax sau prin poștă.
Vă rugăm să utilizați datele de contact de mai jos: E-mail: COMP-MERGER-REGISTRY@ec.europa.eu Fax +32 22964301 Adresă poștală: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) JO L 24, 29.1.2004, p. 1 („Regulamentul privind concentrările economice”).
(2) JO C 366, 14.12.2013, p. 5.